

VLADA REPUBLIKE HRVATSKE

Zagreb, 8. travnja 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad konferencijom „Dublja integracija za jaču Europu“ povodom 25 godina djelovanja Zaklade Hanns Seidel u Republici Hrvatskoj |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_ 2021. donijela

**Z A K L J U Č A K**

1. Vlada Republike Hrvatske prihvaća pokroviteljstvo nad konferencijom „Dublja integracija za jaču Europu“ povodom 25 godina djelovanja Zaklade Hanns Seidel u Republici Hrvatskoj, sukladno zamolbi ravnateljice ureda Zaklade za Hrvatsku.

2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Ovim Zaključkom Vlada Republike Hrvatske prihvaća pokroviteljstvo nad konferencijom „Dublja integracija za jaču Europu“ povodom 25 godina djelovanja Zaklade Hanns Seidel u Republici Hrvatskoj, sukladno zamolbi ravnateljice ureda Zaklade za Hrvatsku mr. sc. Aleksandre Markić Boban.

Zaklada Hanns Seidel je njemačka (bavarska) politička zaklada osnovana 1967. s ciljem poticanja međunarodnog dijaloga i razumijevanja, europskog ujedinjenja te demokratskog i građanskog obrazovanja na kršćanskim temeljima, s uredima u 60 zemalja i sjedištem u Münchenu.

Predstavništvo Zaklade u Zagrebu otvoreno je 1997. te se 20. rujna 2022. obilježava 25 godina djelovanja konferencijom „Dublja integracija za jaču Europu”, u suradnji s Diplomatskom akademijom Ministarstva vanjskih i europskih poslova.

Zaklada Hanns Seidel je u svojem dugogodišnjem radu u Republici Hrvatskoj, organizacijom mnogobrojnih konferencija, skupova, radionica i predavanja, promicala europsku ideju te je u pretpristupnom razdoblju podupirala Republiku Hrvatsku na putu prema članstvu u Europskoj uniji.

Prihvaćanjem pokroviteljstva Vlada Republike Hrvatske ne preuzima nikakve financijske obveze.